b"\n_START_ARTICLE_\nAlejandro Jodorowsky\n_START_SECTION_\nMenin\xc4\x97 karjera\n_START_PARAGRAPH_\n1962 kartu su Roland Topor ir Ferdinando Arrabal \xc4\xafk\xc5\xabr\xc4\x97 Panikos jud\xc4\x97jim\xc4\x85 (Panic Movement). Taip pat dirbo su \xc5\xbeymiais menininkais Marcel Marceu, Maurice Chevalier, H. R. Giger, Dan O'Bannon, Jean Giraud (Moebius). John Lennon buvo didelis Jodorowsky darb\xc5\xb3 gerb\xc4\x97jas, pad\xc4\x97j\xc4\x99s pristatyti jo filmus \xc4\xafvairiose JAV per\xc5\xbei\xc5\xabrose._NEWLINE_2005\xc2\xa0m. gruod\xc5\xbeio 3 d., Gurteen pilyje, Kilsheelan\xe2\x80\x99e nereligin\xc4\x97je santuokos ceremonijoje sutuok\xc4\x97 savo bi\xc4\x8diul\xc4\xaf Marilyn Manson ir Dita Von Teese (tikras vardas: Heather Sweet). Manson pripa\xc5\xbeino, jog jo paties scenin\xc4\x97 i\xc5\xa1vaizda gim\xc4\x97 Jodorowsky \xc4\xaftakoje.\n_START_SECTION_\nRe\xc5\xbeisieriaus karjera\n_START_PARAGRAPH_\nJodorowsky kart\xc4\x85 pasak\xc4\x97, \xe2\x80\x9edauguma re\xc5\xbeisieri\xc5\xb3 stato filmus akimis, tuo tarpu a\xc5\xa1 juos statau savo kiau\xc5\xa1ais (cojones)\xe2\x80\x9c._NEWLINE_Prad\xc4\x97j\xc4\x99s karjer\xc4\x85 Meksikoje, v\xc4\x97liau \xc4\x8dia pastat\xc4\x97 dauguma savo film\xc5\xb3, taip pat ir Fando y Lis (1968). Pastarasis filmas, debiutav\xc4\x99s Acapulco mieste, i\xc5\xa1gars\xc4\x97jo d\xc4\x97l \xc4\xafsi\xc5\xa1\xc4\x97lusi\xc5\xb3 riau\xc5\xa1i\xc5\xb3._NEWLINE_El Topo (1970), mistinis vesternas, antrasis jo filmas, \xc5\xa1iais laikais priskiriamas kultinio filmo klasikai. John Lennon ir Yoko Ono pasir\xc5\xabpino filmo i\xc5\xa1leidimu ir platinimu JAV._NEWLINE_Jodorowsky\xe2\x80\x99io tre\xc4\x8di\xc4\x85j\xc4\xaf film\xc4\x85, La Monta\xc5\x88a Sagrada (\xe2\x80\x9e\xc5\xa0ventas Kalnas\xe2\x80\x9c) (1973), pilnai finansavo John Lennon ir Yoko Ono. Filmo biud\xc5\xbeetui buvo skirta $1,500,000 (JAV Doleri\xc5\xb3), jis tuomet tapo brangiausiu Meksikoje i\xc5\xa1leistu filmu. Kalbama, kad tebuvo panaudota tik pus\xc4\x97 skirtos sumos._NEWLINE_1975ais Jodorowsky prad\xc4\x97jo darb\xc4\x85 su Frank Herbert'o adaptacija Dune (Kopos). Filme vaidinti buvo pakviesti\xc2\xa0\xe2\x80\x93 jo s\xc5\xabnus Brontis (Paul), Orson Welles\xc2\xa0\xe2\x80\x93 Baronas, Salvador Dal\xc3\xad\xc2\xa0\xe2\x80\x93 Imperatorius, Mick Jagger\xc2\xa0\xe2\x80\x93 Feyd Rautha, Alain Delon\xc2\xa0\xe2\x80\x93 Duncan Idaho, Geraldine Chaplin\xc2\xa0\xe2\x80\x93 Lady Jessica, Dan O'Bannon scenarijaus autorius, Chris Foss, Pink Floyd, H. R. Giger ir Jean Giraud (Moebius). Pinigai buvo i\xc5\xa1leisti filmui \xc4\xafpus\xc4\x97jus, Jodorowsky\xe2\x80\x99io teigimu projektas nutr\xc5\xabko Hollywood'o \xe2\x80\x9ed\xc4\x97ka\xe2\x80\x9c d\xc4\x97l filmo \xe2\x80\x9epranc\xc5\xabzi\xc5\xa1kumo\xe2\x80\x9c (keistas parei\xc5\xa1kimas, \xc5\xbeinant jog Jodorowsky, b\xc5\xabdamas nat\xc5\xabralizuotas Pranc\xc5\xabzijos pilietis, niekada sav\xc4\x99s netapatino su konkre\xc4\x8dia \xc5\xa1alimi ar kult\xc5\xabra. Finansavimas ir jo prodiuseris buvo i\xc5\xa1 Pranc\xc5\xabzijos: Jerome Seydoux). Projekto dalyviai tikina jog filmo scenografija v\xc4\x97liau buvo panaudota Star Wars. 9\xe2\x80\x99o de\xc5\xa1imtme\xc4\x8dio prad\xc5\xbeioje David Lynch suk\xc5\xabr\xc4\x97 savo Dune versij\xc4\x85._NEWLINE_1989 Jodorowsky baig\xc4\x97 Santa Sangre._NEWLINE_2000 Jodorowsky laim\xc4\x97jo Chicago Underground Film Festival Jack Smith Lifetime Achievement apdovanojim\xc4\x85. Jis pats apsilank\xc4\x97 festivalyje, kuriame buvo parodyti jo filmai, tarp j\xc5\xb3 \xe2\x80\x9eEl Topo\xe2\x80\x9c ir \xe2\x80\x9eThe Holy Mountain\xe2\x80\x9c. Pastar\xc5\xb3j\xc5\xb3 film\xc5\xb3 autorin\xc4\x97s teis\xc4\x97s priklauso Allen Klein'ui, JAV verslininkui, \xc4\xafra\xc5\xa1\xc5\xb3 kompanijos savininkui. Anot festivalio direktoriaus Bryan Wendorf, buvo dvejota iki paskutin\xc4\x97s minut\xc4\x97s, ar renginys nebus nutrauktas staiga pasirod\xc5\xbeius policijai._NEWLINE_2007\xc2\xa0m. i\xc5\xa1sprendus autorini\xc5\xb3 teisi\xc5\xb3 disput\xc4\x85 su Allen Klein filmai El Topo ir The Holy Mountain i\xc5\xa1leisti DVD formate."